Georgi Flerov

Geórgi Nikolájevitš Fljorov (, myös Geórgi Flerov, 2. maaliskuuta 1913 – 19. marraskuuta 1990) oli eräs huomattavimmista neuvostoliittolaisista ydinfyysikoista. Hänet tunnetaan eritoten superraskaiden alkuaineiden syntetisoinnista ja alkuaine 114, flerovium on nimetty hänen mukaansa.

Flerov keksi uraanin spontaanin fission (1940, yhdessä Konstantin A. Petrzhakin kanssa). Hän oli lisäksi raskas-ionifysiikan pioneeri ja Dubnassa sijaitsevan Joint Institute for Nuclear Research - the Laboratory of Nuclear Reactions -tutkimusinstituution perustaja (1957). Täällä syntetisoitiin useita transaktinoideja 1960-luvulta alkaen. Flerov katsoi bohriumin ja seaborgiumin löydöikseen, tosin IUPAC myöhemmin antoi prioriteetin näiden aineiden löytämisestä toisille.

Flerov lähetti vuonna 1942 nuorena puna-armeijan luutnanttina Stalinille kirjeen, jossa hän kertoi huomiostaan, että länsimaissa ydinfissioon liittyvää uutta tutkimusta ei näyttänyt löytyvän tieteellisistä aikakauskirjoista. Tästä hän päätteli sen olevan julistettu salaiseksi ja käytettävän (silloin vielä toteuttamattomien) ydinaseiden tutkimukseen. Hän kehotti Stalinia aloittamaan uraania käyttävän pommin kehitystyön niin pian kuin mahdollista. Flerov oli eräs keskeisistä henkilöistä Neuvostoliiton ydinaseohjelman toteuttamisessa.

Katso myös 
 Neuvostoliiton joukkotuhoaseet

Lähteet

Aiheesta muualla 

 Flerovin biografia JINR:in sivulla  
 Making the Russian Bomb from Stalin to Yeltsin  (pdf) , kaikenlaista tietoa Neuvostoliiton ydinaseiden historiasta. Liite B on Flerovin kirje Stalinille (1942).

Sosialistisen työn sankarit
Neuvostoliittolaiset fyysikot
Ydinfyysikot
Vuonna 1913 syntyneet
Vuonna 1990 kuolleet